

REPUBLIKA HRVATSKA

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

KLASA: 024-01/24-01/02

URBROJ: 2109-20-02-24-6

Dekanovec, 28.05.2024.

Na temelju članka 31. stavka 1. i 2. te članka 31.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 31. Statuta Općine Dekanovec (Službeni glasnik Međimurske županije broj 3/18, 10/20, 6/21, 4/22), Općinsko vijeće Općine Dekanovec na 16. sjednici održanoj 28.05.2024. godine, donijelo je

**ODLUKU**

**o naknadi troškova predsjedniku Općinskog vijeća**

**i vijećnicima Općinskog vijeća Općine Dekanovec**

**Članak 1.**

Ovom Odlukom o naknadi troškova predsjedniku Općinskog vijeća i vijećnicima Općinskog vijeća Općine Dekanovec (u nastavku teksta: Odluka), određuje se pravo na naknadu troškova nastalih uslijed obavljanja dužnosti predsjednika Općinskog vijeća i vijećnika Općinskog vijeća.

**Članak 2.**

Osobe iz članka 1. ove Odluke imaju pravo na naknadu troškova nastalih uslijed obavljanja svojih dužnosti i to zbog nazočnosti sjednicama Općinskog vijeća.

**Članak 3.**

Predsjedniku Općinskog vijeća pripada naknada u iznosu od 66,00 EUR mjesečno u neto iznosu, a vijećnicima Općinskog vijeća pripada naknada u iznosu od 50,00 EUR neto po sjednici Općinskog vijeća.

Ukupna godišnja netonaknada po vijećniku iz stavka 1. ovoga članka ne smije iznositi više od 530,90 EUR, dok za predsjednika Općinskog vijeća ukupna godišnja netonaknada ne smije iznositi više od 796,34 EUR.

Predsjednik Općinskog vijeća ne prima naknadu za prisustvovanje sjednicama Općinskog vijeća, niti za prisustvovanje u radu radnih tijela.

**Članak 4.**

Stupanje na snagu ove Odluke stavljaju se van snage dosadašnje Odluke o naknadama vijećnika Općinskog vijeća Dekanovec i članova radnih tijela Općine Dekanovec.

**Članak 5.**

Ova Odluka stupa na snagu osmog dana od dana objave u „Službenom glasniku Međimurske županije“.

**PREDSJEDNICA OPĆINSKOG VIJEĆA**

**Melani Baumgartner**