

REPUBLIKA HRVATSKA

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

KLASA: 024-01/24-01/02

URBROJ: 2109-20-02-24-2

Dekanovec, 28.05.2024.

Temeljem članka 109. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), članka 31. Statuta Općine Dekanovec, („Službeni glasnik Međimurske županije“ broj. 3/18, 10/20, 6/21, 4/22) i Odluke o izradi II. izmjena i dopuna Prostornog plana uređenja Općine Dekanovec („Službeni glasnik Međimurske županije“ broj 22/23), Općinsko vijeće Općine Dekanovec na 16. sjednici održanoj dana 28.05.2024. godine donosi:

**ODLUKU**

**o donošenju II. izmjena i dopuna**

**Prostornog plana uređenja Općine Dekanovec**

**I.**

Donose se II. izmjene i dopune Prostornog plana uređenja Općine Dekanovec (u daljnjem tekstu II. izmjene i dopune Plana), izrađene u Zavodu za prostorno uređenje Međimurske županije.

**II.**

Elaborat II. izmjena i dopuna Plana sadrži grafički dio i tekstualni dio.

Grafički dio (sadrži kartografske prikaze):

|  |  |  |
| --- | --- | --- |
| 1. | Korištenje i namjena površina | M 1:25000 |
| 2.a | Infrastrukturni sustavi - pošta i elektroničke komunikacije,  energetski sustav | M 1:25000 |
| 2.b | Infrastrukturni sustavi - vodoopskrba, odvodnja otpadnih voda | M 1:25000 |
| 3. | Uvjeti za korištenje, uređenje i zaštitu prostora | M 1:25000 |
| 4. | Građevinsko područje naselja | M 1:5000 |

Tekstualni dio (sadrži Odredbe za provedbu i Obrazloženje):

**ODREDBE ZA PROVEDBU**

**Članak 1.**

U članku 5., u stavku 5). dodaje se drugi podstavak koji glasi:

* *zone mješovite, pretežito stambene namjene (oznake M2)*

**Članak 2.**

Članak 10. mijenja se i glasi:

*Članak 10.*

*1) Klasifikacija građevina od državnog i županijskog značaja na općinskom području, uključujući i površine i zahvate u prostoru koji se ne smatraju građenjem, utvrđuje se temeljem Uredbe o određivanju građevina, drugih zahvata u prostoru i površina državnog i područnog (regionalnog) značaja (NN br. 37/14, 154/14).*

*2) Uvjeti provedbe zahvata i zaštite predmetnih građevina i površina državnog i županijskog značaja utvrđeni su:*

* *za građevine gospodarske namjene u poglavlju 3. "Uvjeti smještaja gospodarskih djelatnosti"*
* *za infrastrukturne građevine u poglavlju 5. "Uvjeti utvrđivanja koridora ili trasa i površina prometnih i drugih infrastrukturnih sustava".*

*3) Izuzetno od prethodnog stavka, u slučajevima za koje je prostornim planom više razine provedba zahvata od državnog i područnog (regionalnog) značaja utvrđena neposrednom primjenom prostornog plana više razine, prema ovoj Odluci se provodi samo zaštita.*

*4) Građevine, površine i zahvati u prostoru, koji se ne smatraju građenjem, od značaja za Državu na području Općine Dekanovec su:*

*a) Postojeće građevine*

*1. Energetske građevine:*

*- Jadranski naftovod (JANAF) - trasa međunarodnog naftovoda Virje – NT Lendava*

*2. Vodne građevine:*

*- inundacija rijeke Mure sa zaštitnim nasipom - glavni murski nasip*

*3.Istražni prostori i eksploatacijska polja ugljikovodika, geotermalnih voda u energetske svrhe, i naftno-rudarski objekti i postrojenja u funkciji istraživanja i eksploatacije*

*- istražni prostor ugljikovodika Sjeverozapadna Hrvatska – 01.*

*b) Planirane moguće građevine*

*1.Energetske građevine*

*- planirani višenamjenski međunarodni produktovod za naftne derivate,*

*- mogući planirani magistralni plinovod DN 1200/100 "Sotin - Mursko Središće"*

*- kao dio tranzitnog plinskog transportnog sustava.*

*2.Istražni prostori i eksploatacijska polja ugljikovodika, geotermalnih voda u energetske svrhe, i naftno-rudarski objekti i postrojenja u funkciji istraživanja i eksploatacije*

*- površina planirana za iskorištavanje ugljikovodika,*

*- površina planirana za iskorištavanje i eksploataciju geotermalne vode na području cijele Općine*

*5) Građevine i površine od Županijskog značaja**na području Općine Dekanovec:*

*a) Postojeće građevine*

* *Ceste u nadležnosti Županijske uprave za ceste:*

*- Ž 2003 Jalšovec (G.P. Bukovje (granica RH/Slovenija))-Sveti Martin na Muri-Mursko Središće (DC209)- Miklavec-Podturen-Turčišće(ŽC2023)-Hodošan(DC3)*

*- Ž 2018 Dekanovec(ŽC2003)-Belica-A.G.Grada Čakovca*

* *Vodne građevine:*

*- postojeća kanalska mreže za melioracijsku odvodnju.*

*b) Planirane građevine*

* *Cestovne građevine:*

*- spojna brza cesta čvor Turčišće - most na Muri - čvor Tornyszentmiklos na autocesti Budimpešta- Trst*

* *Vodne građevine:*

*- vodotoranj Dekanovec*

**Članak 3.**

U članku 15. u stavku 1). riječ: *provođenje*, zamjenjuje se riječju: *provedbu.*

**Članak 4.**

U članku 18. u stavku 3). ispred teksta: *i visinom izgradnje od* dodaje se tekst: *maksimalno 10 stambenih jedinica.*

U istom članku, u istom stavku tekst: *minimalno P+1* zamjenjuje se tekstom: *maksimalno PO+P+1+PK ili PO+P+1+NE.*

U istom članku dodaje se stavak 4). koji glasi:

*4) ''NE“ (nepotpuna etaža) je najviši kat oblikovan ravnim krovom čiji zatvoreni i natkriveni dio iznosi 75% površine dobivene vertikalnom projekcijom svih zatvorenih nadzemnih dijelova građevine, uvučena na pročelju uz građevinski pravac najmanje za svoju ukupnu visinu.*

**Članak 5.**

U članku 30. u stavku 5). i stavku 6). tekst: *centralnih i društvenih sadržaja* zamjenjuje se tekstom: *javne i društvene namjene.*

**Članak 6.**

U članku 37.u tabeli u stavku 1). koeficijent*: 0.3* zamjenjuje se koeficijentom: *0.4* .

**Članak 7.**

U članku 40. u stavku 2). tekst: *Višestambene građevine visine do P+2, mogu se smjestiti temeljem uvjeta određenih prostornim planom užeg područja, - UPU-a*  se briše.

**Članak 8.**

U članku 51.u stavku 1). nakon teksta: *mješovite pretežito stambene gradnje* dodaje se tekst u zagradi: *(M1)*

U istom članku, u istom stavku izraz: *Potkr.* zamjenjuje se izrazom: *PK (NE).*

U istom članku, u istom stavku iza teksta: *(podrum+prizemlje+1 kat+potkrovlje* dodaje se tekst: *ili nepotpuna etaža.*

U istom članku, u stavku 3). u tabeli kod etažnosti osnovne građevine i kod individualne i kod manje višejedinične građevine iza izraza: *Pk* dodaje se izraz: *(NE).*

U istom članku, u stavku 3). u tabeli se dodaje novi red koji glasi:

|  |  |  |  |  |  |
| --- | --- | --- | --- | --- | --- |
| *VIŠEJEDINIČNA OD 6 DO 10 ZKJ* | *7m* | *E=4*  */Po+P+1K+PK/(NE)* | *ne može se graditi* | *3,5 m* | *E=2*  */Po+P/* |

U istom članku, dodaje se stavak 4). koji glasi:

*4) Višestambena građevina s više od 6 stambene jedinice, a maksimalno 10 stambenih jedinica može se graditi samo na površinama oznake M2.*

**Članak 9.**

Ispred članka 74. tekst u naslovu: *2.3 IZGRAĐENE STRUKTURE VAN NASELJA*

zamjenjuju se tekstom: *2.3 GRADNJA IZVAN GRAĐEVINSKOG PODRUČJA*

U istom članku u stavku 3). dodaje se zadnji podstavak: *Površine i objekti i postrojenja (građevine) za istraživanje i eksploataciju ugljikovodika i geotermalnih voda u energetske svrhe.*

**Članak 10.**

U članku 77. u stavku 1). tekst: *su na području naselja predviđene – južna i* zamjenjuje se tekstom: *je na području naselja predviđena jedna.*

U istom članku u istom stavku slovo: *u*  na kraju riječi: *uređuju* zamjenjuje se slovom: *e.*

**Članak 11.**

U članku 104. u stavku 1). u podstavku d) tekst: *E=4 /Po+P+2K* zamjenjuje se tekstom: *Po+P+1K+NE.*

**Članak 12.**

U članku 105. u stavku 4). izraz: *2K* zamjenjuje se izrazom: *1+PK (NE).*

**Članak 13.**

U članku 121. u stavku 2). tekst: *na drugoj zasebnoj čestici i/ili na parkiralištu u neposrednoj blizini uz suglasnost vlasnika* se briše.

U istom članku u stavku 4). tekst: *ili na neposrednoj susjednoj čestici zasebnog parkirališta* se briše.

U istom članku stavak 5). i stavak 7). se brišu.

**Članak 14.**

Iza članka 129b. dodaje se naslovi članak 129 c. koji glase:

***5.2.4. Istražni prostori i eksploatacijska polja ugljikovodika i geotermalnih voda u energetske svrhe***

*Članak 129c.*

*1) Istražni radovi i aktivnosti kojima je cilj utvrditi stanje rezervi ugljikovodika (E1) i geotermalnih voda (E2) iz kojih se može koristiti akumulirana toplina u energetske svrhe mogu se provoditi na prostoru cijele Općine, uz uvjete propisane Prostornim planom Međimurske županije i sukladno posebnim propisima.*

*2) Temeljem rezultata istražnih radova, a sukladno posebnim propisima i odredbama Prostornog plana Međimurske županije moguće je utvrditi i formirati eksploatacijska polja ugljikovodika i geotermalne vode.*

*3) Eksploatacijska polja ugljikovodika, odnosno geotermalne vode mogu se formirati samo unutar definiranih i odabranih istražnih prostora te svojom površinom mogu biti ista ili manja od istražnog prostora, a unutar jednog istražnog prostora moguće je formirati više eksploatacijskih polja ugljikovodika odnosno geotermalne vode.*

*4) Obuhvat zahvata na kojem se nalazi naftno - rudarski objekt ili postrojenje (građevina) u prostoru u funkciji istraživanja i eksploatacije ugljikovodika – bušotina za istraživanje i eksploataciju ugljikovodika i geotermalnih voda, može se locirati unutar istražnog prostora i/ili eksploatacijskog polja, a izvan građevinskog područja i prostora izuzetih od gradnje na udaljenostima najmanje:*

*- 70 m od građevinskog područja, zone sporta i rekreacije, turističke zone, groblja, zaštićenog ili evidentiranog kulturnog dobra*

*- 100 m od zaštićenih područja*

*- 50 m od kategoriziranih prometnica*

*- 250 m od vodotoka koji se ulijevaju u rijeku Muru.*

*5) Obuhvat zahvata u prostoru u funkciji istraživanja i eksploatacije ugljikovodika može se locirati na način da se maksimalno izbjegava šumsko zemljište, te da se zahvatom izbjegne ili umanji trajno zauzeće ugroženih i rijetkih stanišnih tipova i staništa značajnih za ciljne vrste unutar ekološke mreže - Natura 2000, a ne smije se nalaziti unutar evidentiranih i zaštićenih arheoloških zona.*

*6) Rudarski zahvat u prostoru u funkciji istraživanja i eksploatacije geotermalne vode može se odobriti uz ograničenja navedenih u 3. i 4. stavku ovog članka, a iznimno se može odobriti unutar građevinskog područja naselja ili izdvojenog građevinskog područja izvan naselja, ukoliko je eksploatacija geotermalne vode u funkciji zone u kojoj se nalazi.*

*7) Geotermalna elektrana ne smije biti udaljenja manje od 300 m od ruba javnih građevina i objekata za stanovanje.*

*8) Buka koja se može javiti u okruženju stambenih i radnih građevina u postupku eksploatacije, ne smije prelaziti granične vrijednosti propisane posebnim propisima“.*

**Članak 15.**

U članku 145. u stavku 1). tekst: *Zakona o zaštiti i očuvanju kulturnih dobara. (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18)* zamjenjuje se tekstom: *zakonskih akata posebnih propisa.*

U istom članku u stavku 2). tekst: *Ministarstvo kulture, Uprava za zaštitu kulturne baštine* se briše.

U istom članku u stavku 2). tekst: *nadležno* zamjenjuje se tekstom: *nadležan.*

**Članak 16.**

U članku 152. u stavku 2). tekst: *Zakona o održivom gospodarenju otpadom (NN br. 94/13, 73/17, 14/19)* zamjenjuje se tekstom: *zakonskih akata posebnih propisa.*

**Članak 17.**

U članku 157.u stavku 4). tekst: *Pravilniku o graničnim vrijednostima emisija otpadnih voda („Narodne novine“ broj 80/13, 43/14, 27/15, 3/16)* zamjenjuje se tekstom: *podzakonskim aktima posebnih propisa.*

**Članak 18.**

U članku 165. tekst: *Zakonu o zaštiti zraka (NN br. 130/11, 47/14, 61/17, 118/18)* zamjenjuje se tekstom: *zakonskim aktima posebnih propisa.*

**Članak 19.**

U članku 168. u stavku 1). tekst: *Pravilniku o najvišim dopuštenim razinama buke u sredini u kojoj ljudi rade i borave (NN br. 145/04)* zamjenjuje se tekstom: *zakonskim i podzakonskim aktima posebnih propisa.*

U istom članku u stavku 2). tekst: *Zakonu o zaštiti od buke (NN br. 30/09, 55/13, 153/13, 41/16, 114/18)* zamjenjuje se tekstom: *zakonskim i podzakonskim aktima posebnih propisa.*

**Članak 20.**

U članku 169. u stavku 1). tekst: Zakonu o sustavu civilne zaštite (NN br. 82/15, 118/18), zamjenjuje se tekstom: *zakonskim aktima posebnih propisa*

**Članak 21.**

U članku 170. u stavku 2). tekst: *Pravilniku o hidrantskoj mreži za gašenje požara (NN br. 8/06)* zamjenjuje se tekstom: *aktima posebnih propisa.*

U istom članku u stavku 9). tekst: *Pravilniku o uvjetima za vatrogasne pristupe (NN br. 35/94, 55/94 i 142/03)* zamjenjuje se tekstom: *posebnim propisima.*

**Članak 22.**

U članku 174. dodaju se stavak 2). i stavak 3). koji glase:

*2) Izmjena i dopuna Urbanističkog plana uređenja ''Južne privredne zone Dekanovec'' (Sl.gl. Međimurske županije 8/15) stavlja se van snage zbog pretežite izgrađenosti infrastrukture i cjelovitog formiranja građevnih čestica prema urbanističkom planu uređenja, a zbog nemogućnosti provedbe planiranih projekata.*

*3) Za neizgrađene dijelove građevinskog područja unutar obuhvata urbanističkog plana uređenja, ovim Planom određuju se nove namjene i propisuju se uvjeti provedbe zahvata u prostoru s detaljnošću propisanom za urbanistički plan uređenja.*

**Članak 23.**

U članku 175. u stavku 2). tekst: *kartografskom prikazu građevinskog područja naselja Dekanovec* zamjenjuje se tekstom: *u grafičkom dijelu Plana.*

**Članak 24.**

Ispred članka 178. naslov: *9.2 MJERE ZAŠTITE OD RATNIH RAZARANJA I ELEMENTARNIH NEPOGODA* mijenja se i glasi: *9.2 MJERE UBLAŽAVANJA I UKLANJANJA POSLJEDICA PRIRODNIH NEPOGODA*

**Članak 25.**

U članku 178. tekst: *Prema "Procjeni ugroženosti pučanstva i materijalnih dobara uslijed opasnosti i posljedica prirodnih, tehničko-tehnoloških i ekoloških nesreća" Policijske uprave čakovečke* se briše.

**Članak 26.**

Iza članka 180. naslov i članak 181. i članak 182. mijenjaju se i glase:

*9.4. Rekonstrukcija građevina čija je namjena protivna planiranoj namjeni*

*Članak 181.*

*1) Postojeće građevine koje su u zonama Planom predviđenim za drugu namjenu, uz uvjet da Programom mjera za unaprjeđenje stanja u prostoru nisu predviđene za rušenje, mogu se rekonstruirati u opsegu neophodnom za poboljšanje uvjeta života i rada.*

*2) U smislu rekonstrukcije iz stavka 1. ovog članka smatra se za:*

* + *I. STAMBENE, ODNOSNO STAMBENO-POSLOVNE I MANJE POSLOVNE GRAĐEVINE:*
* *obnova, sanacija i zamjena oštećenih i dotrajalih konstruktivnih i drugih dijelova građevine u postojećim gabaritima;*
* *priključak na građevine i uređaje komunalne infrastrukture, te rekonstrukcija svih vrsta instalacija;*
* *dogradnja sanitarnih prostorija (WC, kupaonica), ukupne površine max. 12m2*
* *dogradnja, odnosno nadogradnja stambenih ili pomoćnih prostora, s tim da ukupna bruto izgrađena površina svih etaža, uključujući postojeće, ne prelazi 75m2;*
* *uređenje potkrovlja ili drugog prostora unutar postojećeg gabarita u stambeni prostor;*
* *postava novog krovišta, bez nadozida kod građevina s dotrajalim ravnim krovom ili s nadozidom ako se radi o povećanju stambenog prostora iz točke 4.ovog stavka;*
* *gradnja nove ograde i sanacija postojeće ograde.*
  + *II. GRAĐEVINE DRUGE NAMJENE (GRAĐEVINE ZA RAD, JAVNE, KOMUNALNE, PROMETNE GRAĐEVINE):*
* *obnova i sanacija oštećenih i dotrajalih konstruktivnih dijelova građevine;*
* *dogradnja sanitarija, garderoba, manjih spremišta i sl. do najviše 16m2 za građevine do 100m2 bruto izgrađene površine, odnosno do 16m2 + 5% ukupne bruto izgrađene površine preko 100m2 za veće građevine;*
* *prenamjena i funkcionalna preinaka građevine unutar postojećih gabarita, ali pod uvjetom da novoplanirana namjena ne pogoršava stanje čovjekove okoline i svojim korištenjem ne utječe na zdravlje ljudi u okolnim stambenim prostorima;*
* *promjena tehnologija unutar postojećih gabarita;*
* *priključak na građevine i uređaje komunalne infrastrukture;*
* *dogradnja i zamjena građevina i uređaja komunalne infrastrukture;*
* *dogradnja i zamjena dotrajalih instalacija;*
* *sanacija postojećih ograda i potpornih zidova radi sanacije terena.*

*3) Rekonstrukcijom se smatra i rekonstrukcija javnih prometnih površina, te rekonstrukcija građevina i uređaja infrastrukture na javnim prometnim površinama.*

*Članak 182.*

*1) Bespravno izgrađene građevine su građevine kojima je do dana stupanja na snagu ovog Plana izgrađena barem jedna etaža sa stropnom konstrukcijom, a bez odobrenja za građenje.*

*2) Bespravno izgrađene građevine moguće je zadržati u prostoru ukoliko se mogu uskladiti s uvjetima propisanim ovim Odredbama, a da se ne nalaze izvan građevinskog područja naselja:*

* *u šumi i na šumskom zemljištu;*
* *u neposrednoj blizini zaštićenog ili evidentiranog kulturnog dobra i arheološkog lokaliteta;*
* *u vodnom dobru;*
* *u koridoru planirane infrastrukturne građevine;*

*3) Izuzetno od prethodnog stavka, izvan građevinskog područja naselja moguće je zadržati bespravno izgrađene građevine namijenjene isključivo za obavljanje poljoprivredne djelatnosti.*

**III.**

Elaborat izvornika II. izmjena i dopuna Plana izrađen je u 4 primjerka, a ovjerava ga predsjednik Općinskog vijeća.

Izvornici se dostavljaju:

1/4 Ministarstvu prostornoga uređenja, graditeljstva i državne imovine

2/4 Zavodu za prostorno uređenje Međimurske županije

3/4 Upravnom odjelu za prostorno uređenje, gradnju i zaštitu okoliša u Međimurskoj županiji

4/4 čuva se u arhivi Općine Dekanovec

**IV.**

Stupanjem na snagu ove Odluke, kartografski prikazi:

|  |  |  |
| --- | --- | --- |
| 1. | Korištenje i namjena površina | M 1:25000 |
| 2.a | Infrastrukturni sustavi - pošta i elektroničke komunikacije,  energetski sustav | M 1:25000 |
| 2.b | Infrastrukturni sustavi - vodoopskrba, odvodnja otpadnih voda | M 1:25000 |
| 3. | Uvjeti za korištenje, uređenje i zaštitu prostora | M 1:25000 |
| 4. | Građevinsko područje naselja | M 1:5000 |

iz Prostornog plana uređenja Općine Dekanovec („Službeni glasnik Međimurske županije“ broj 9/05. i 8/19.) stavljaju se van snage.

**V.**

Ova Odluka stupa na snagu osmog dana od dana objave u „Službenom glasniku Međimurske županije“.

Općinsko vijeće dužno je objaviti pročišćeni tekst Odredbi za provedbu II. izmjena i dopuna Plana trideset dana od dana stupanja na snagu ove Odluke.

Za tumačenje ove Odluke nadležno je Općinsko vijeće.

PREDSJEDNICA OPĆINSKOG VIJEĆA

Melani Baumgartner